Līgums Nr.B4-2015/_______
par ultrasonogrāfijas iekārtas „Logiq 7” lineārās zondes nomaiņu

Rīgā, 2015.gada ___.jūnijā
	SIA “Rīgas Austrumu klīniskā universitātes slimnīca”, reģ. Nr.40003951628 (turpmāk tekstā – “Pasūtītājs”), kuru saskaņā ar statūtiem pārstāv valdes priekšsēdētāja Anita Slokenberga, valdes loceklis Viesturs Boka un valdes loceklis Kaspars Plūme, no vienas puses, un
	SIA “TRADINTEK”, reģ. Nr.40003308634 (turpmāk tekstā – “Izpildītājs”), kuru saskaņā ar statūtiem pārstāv valdes loceklis Aleksandrs Packevičs, no otras puses, abi kopā turpmāk līguma tekstā – “Puses”, 
	pamatojoties uz Pasūtītāja rīkotā iepirkuma „Ražotāja „General Electric” ultrasonogrāfijas iekārtas „Logiq7” inventarizācijas Nr.027733 lineārās zondes nomaiņa”, iepirkuma identifikācijas Nr.RAKUS 2015/35M (turpmāk tekstā – „Iepirkums”) rezultātiem, noslēdza šo līgumu (turpmāk tekstā – „Līgums”):
1. Līguma priekšmets
1.1. Pasūtītājs pasūta, bet Izpildītājs apņemas veikt ražotāja „General Electric” ultrasonogrāfijas iekārtas „Logiq 7” (inventarizācijas Nr.027733) lineārās zondes M12L (turpmāk tekstā – „Zonde”) nomaiņu saskaņā ar pielikumā Nr.1 pievienoto Tehnisko specifikāciju un finanšu piedāvājumu (viss kopā turpmāk tekstā – „Pakalpojums”).
1.2. Zonde tiek piegādāta Pasūtītāja stacionāra „Gaiļezers” Diagnostiskās radioloģijas centra nodaļā Hipokrāta ielā 2 un nomainīta, uzstādot to „General Electric” ultrasonogrāfijas iekārtā „Logiq 7”. Pēc Zondes uzstādīšanas un tās darbības pārbaudes Puses paraksta nodošanas – pieņemšanas aktu. 
2. Līguma cena un norēķinu kārtība
2.1. Līgumcena bez pievienotās vērtības nodokļa (turpmāk tekstā – „PVN”) ir 15 668 EUR (piecpadsmit tūkstoši seši simti sešdesmit astoņi euro). 
2.2. Līgumcenā ar PVN ietilpst visi ar Pakalpojuma izpildi saistītie izdevumi, kā arī jebkuri nodokļi, nodevas, transporta un muitas izdevumi. Pasūtītājam nav pienākuma veikt nekādus citus papildu maksājumus.
2.3. Savstarpējos norēķinos Puses piemēro norēķinu brīdī spēkā esošo Latvijas Republikas normatīvajos aktos noteikto PVN likmes apmēru. PVN izmaiņu gadījumā Puses jauno PVN likmi piemēro ar datumu, no kura tā stājas spēkā. PVN izmaiņu gadījumā Līgumcena bez PVN, nevar tikt grozīta.
2.4. Līgumcenu Pasūtītājs samaksā Izpildītājam 30 (trīsdesmit) dienu laikā pēc Līguma 3.2. punktā noteiktā nodošanas – pieņemšanas akta abpusējas parakstīšanas un rēķina saņemšanas. 
2.5. Visi Līgumā noteiktie maksājumi uzskatāmi par izdarītiem ar brīdi, kad attiecīgā maksājuma izdarītājs ir veicis pārskaitījumu uz Līgumā un maksājumā norādīto norēķinu kontu, neatkarīgi no tā, kad šie līdzekļi ir kļuvuši pieejami saņēmējam.
3. Pakalpojuma pieņemšana
3.1. Pasūtītājs pieņem Pakalpojumu Izpildītāja pilnvarotā pārstāvja klātbūtnē, veicot ultrasonogrāfijas iekārtas komplektācijas pārbaudi, par to Puses sastāda un paraksta nodošanas – pieņemšanas aktu.
3.2. Pakalpojums tiek uzskatīts par izpildītu ar Līguma 3.1.punktā noteiktā nodošanas –pieņemšanas akta abpusējas parakstīšanas brīdi.
3.3. Ja, veicot Pakalpojuma pieņemšanu, atklājas Pakalpojuma izpildes trūkumi, Zondes bojājumi vai citāda neatbilstība Līguma noteikumiem, Pasūtītājs par konstatētajiem pārkāpumiem sastāda defektu aktu.
4. Izpildītāja saistības
4.1. Izpildītājs apņemas izpildīt Pakalpojumu saskaņā ar Līguma noteikumiem.
4.2. Izpildītājs apņemas izpildīt Pakalpojumu ne vēlāk kā 14 (četrpadsmit) dienu laikā no Līguma spēkā stāšanās brīža.
4.3. Izpildītājs saskaņo ar Pasūtītāju Pakalpojuma izpildes laiku ne vēlāk kā 2 (divas) darba dienas pirms konkrētās darbības uzsākšanas.
4.4. Defektus, kas radušies Izpildītāja vainas vai rupjas neuzmanības dēļ, kā arī defektu aktā fiksētos trūkumus, bojājumus vai citādu neatbilstību Līguma noteikumiem Izpildītājs novērš par saviem līdzekļiem. Pakalpojuma izpildes termiņš šādu defektu novēršanai nevar tikt pagarināts.
4.5. Zondes garantijas laikā Izpildītājs novērš tās bojājumus un defektus, kuru dēļ Zondes darbība neatbilst izgatavotāja noteiktajiem tehniskajiem noteikumiem, parametriem un ekspluatācijas instrukcijām. Izpildītājs šajā Līguma punktā minētos darbus veic visā garantijas termiņa laikā bez maksas.
4.6. Izpildītājs ar Līgumu uzlikto saistību izpildei un komunikācijai ar Pasūtītāju pilnvaro Aleksandru Packeviču, tālr. 67325943, mob. 29199799, e-pasts: alexander.packevich@tradintek.lv . 
5. Pasūtītāja saistības
5.1. Pasūtītājs nodrošina Izpildītājam piekļuvi Pakalpojuma sniegšanas vietai.
5.2. Pasūtītājs par Pakalpojumu apņemas norēķināties ar Izpildītāju atbilstoši Līguma noteikumiem.
5.3. Pasūtītājs ar Līgumu uzlikto saistību izpildei un komunikācijai ar Izpildītāju pilnvaro SIA „Rīgas Austrumu klīniskā universitātes slimnīca” Diagnostiskās radioloģijas centra medicīnas fiziķi Katrīnu Čaikovsku, tālr. 67042674, e-pasts: katrina.caikovska@aslimnica.lv .
6. Konfidencialitāte
6.1. Puses apņemas Līguma darbības laikā un 3 (trīs) gadus pēc Līguma termiņa izbeigšanās neizpaust trešajām personām jebkuru informāciju par otras Puses saimniecisko darbību, izņemot gadījumus, kad informācijas izpaušana ir pamatota ar tiesību normu vai oficiāli ieguvusi publicitātes statusu, vai ir publiski pieejama.
7. Garantijas
7.1. Izpildītājs nodrošina Zondei 24 (divdesmit četru) mēnešu garantiju no Pakalpojuma nodošanas – pieņemšanas akta abpusējas parakstīšanas brīža. 
8. Pušu atbildība un domstarpību risināšanas kārtība
8.1. Puses ir atbildīgas par Līguma saistību nepienācīgu izpildi vai neizpildi vispār saskaņā ar Līgumu un Latvijas Republikā spēkā esošajiem tiesību aktiem.
8.2. Ja Pasūtītājs kavē Līguma 2.4.punktā noteikto maksājuma termiņu, tad Izpildītājam par katru nokavējuma dienu ir tiesības pieprasīt no Pasūtītāja līgumsodu 0,05% (nulle, komats, nulle pieci procenti) apmērā no Izpildītājam nesamaksātās summas, bet ne vairāk kā 10% (desmit procenti) no tās.
8.3. Par katru nokavēto Pakalpojuma izpildes dienu Izpildītājs maksā Pasūtītājam līgumsodu 0,05% (nulle, komats, nulle pieci procenti) apmērā no 2.1.punktā līgumcenas, bet ne vairāk kā 10% (desmit procenti) tās. Šo līgumsodu Pasūtītājs ietur savstarpēja ieskaita veidā, veicot Līguma 2.4.punktā noteikto maksājumu.
8.4. Ja Izpildītājs kavē Līguma izpildi ilgāk par 30 (trīsdesmit) dienām pēc Līguma 4.2.punktā noteiktā termiņa notecēšanas, Pasūtītājam ir tiesības vienpusēji izbeigt Līgumu.
8.5. Līgumsoda un zaudējumu atlīdzības samaksa neatbrīvo vainīgo Pusi no pienākuma izpildīt Līgumā noteiktās saistības, ja Līgumā nav noteikts citādi.
8.6. Zondes bojāejas risks, un ar to saistītie zaudējumi, gulstas uz Izpildītāju līdz nodošanas –pieņemšanas akta abpusējas parakstīšanas brīdim.
8.7. Visas domstarpības un strīdus, kas varētu rasties starp Pusēm Līguma izpildes gaitā, Puses apņemas risināt savstarpēju sarunu ceļā. Ja vienošanos nav iespējams panākt, strīdu izskata Latvijas Republikas tiesa.
9. Līguma spēkā esamība
9.1. Šis Līgums stājas spēkā ar abpusējas parakstīšanas brīdi un ir spēkā līdz pilnīgai līgumsaistību izpildei vai Līguma izbeigšanai.
9.2. Puses ir tiesīgas izbeigt Līgumu, savstarpēji rakstiski vienojoties.
10. Nepārvarama vara
10.1. Puses tiek atbrīvotas no atbildības par pilnīgu vai daļēju Līguma neizpildi, ja tā ir notikusi nepārvaramas varas rezultātā. Nepārvarama vara Līgumā nozīmē tādus apstākļus, kuri ir ārpus Pušu kontroles un atbildības – tos nav iespējams paredzēt vai ar saprātīgiem līdzekļiem novērst, vai izvairīties no tiem. Nepārvaramas varas apstākļi ir dabas katastrofas, ugunsnelaime, kara darbība, streiki, jauni normatīvie akti, ja tie tieši ietekmē Līguma izpildi. Inflācija, nodokļu likmju izmaiņas un citi biznesa riski nav uzskatāmi par nepārvaramu varu.
10.2. Ja vien tas objektīvi iespējams, Pusei, kas nokļuvusi nepārvaramas varas apstākļos, bez kavēšanās, bet ne vēlāk kā 5 (piecu) darba dienu laikā pēc to iestāšanās rakstiski jāinformē par to otra Puse. Ziņojumam jāpievieno izziņa, ko izsniegušas kompetentas iestādes un kas satur minēto apstākļu apstiprinājumu un raksturojumu.
10.3. Ja nepārvaramas varas dēļ Līgums nedarbojas ilgāk par 3 (trim) mēnešiem, tad katrai Pusei ir tiesības atteikties no tālākas Līguma saistību izpildes.
11. Citi noteikumi
11.1. Jebkādas izmaiņas un papildinājumi Līgumā izdarāmi, abpusēji saskaņojot un rakstiski noformējot papildu vienošanos, kas pēc tās abpusējas parakstīšanas kļūst par Līguma neatņemamu sastāvdaļu.
11.2. Ja tiesību aktu izmaiņu gadījumā kāds no Līguma noteikumiem zaudē spēku, tad Līgums nezaudē spēku tā pārējos punktos, un šādā gadījumā Pusēm ir pienākums piemērot Līgumu atbilstoši spēkā esošo tiesību aktu prasībām.
11.3. Ja kādai no Pusēm tiek mainīts juridiskais statuss, atrašanās vieta, banku rekvizīti, īpašnieki un vadītāji, tad tā nekavējoties rakstiski paziņo par to otrai Pusei, pretējā gadījumā vainīgai Pusei ir jāatlīdzina tādējādi nodarītie zaudējumi.
11.4. Pušu reorganizācija vai to vadītāju maiņa nevar būt par pamatu Līguma vienpusējai izbeigšanai. Gadījumā, ja kāda no Pusēm tiek reorganizēta vai likvidēta, Līgums paliek spēkā un tā noteikumi ir saistoši līgumslēdzējas Puses tiesību pārņēmējam. Saistības izriet no Līguma un strīda gadījumā risināmas saskaņā ar šo Līgumu un Latvijas Republikas tiesību aktiem.
11.5. Puses nav tiesīgas pilnīgi vai daļēji nodot šajā Līgumā noteiktās tiesības, pienākumus un saistības trešajām personām bez otrās Puses rakstiskas piekrišanas.
11.6. Līgums kopā ar pielikumu Nr.1 „Tehniskā specifikācija un finanšu piedāvājums” sastādīts uz 5 (piecām) lapām, parakstīts 2 (divos) eksemplāros, no kuriem pa vienam izsniegts katrai Pusei. Abiem Līguma eksemplāriem ir vienāds juridisks spēks.
12. Pušu rekvizīti un paraksti

Līguma Nr.B4-2015/______
Pielikums Nr.1


Tehniskā specifikācija un finanšu piedāvājums


TEHNISKĀ SPECIFIKĀCIJA

Prasības ražotāja General Electric ultrasonogrāfijas iekārtas „Logiq 7” lineārai zondei:
1. Modelis M12L, sīko objektu un asinsvadu izmeklējumiem;
1. Diapazons 5-13 MHz;
1. savietojama ar ražotāja General Electric ultrasonogrāfijas iekārtu „Logiq 7”;
1. lietotāju apmācība - instruktāža jaunās zondes ekspluatācijā un apstrādē darbā iesaistītām personām;
1. garantija ne mazāka kā 24 mēneši;
1. zondes piegāde un nomaiņa jāveic ražotāja autorizētam pārstāvim.


FINANŠU PIEDĀVĀJUMS

	N. p.k.
	Nosaukums
	Daudzums (gab.)
	Pretendenta piedāvāta cena EUR bez PVN

	1.
	Ražotāja „General Electric” ultrasonogrāfijas iekārtas „Logiq 7” inventarizācijas Nr.027733 lineārās zondes nomaiņa
	1
	15 668,00

	Kopējā līgumsumma* EUR bez PVN par visu apjomu:
	15 668,00



* Līgumsummā jāiekļauj visas izmaksas, kas saistītas ar piegādi, transportu, nodokļiem, nodevām u.c.

